safouaneb/arywiki huggingface dataset:
محمد حصاد

محمد حصّاد (خلاق ف 17 نونبر 1952 ف تافراوت) سياسي مغريبي. سبقليه كان وزير الداخلية بين 2013 و 2017 و من بعد كان تعين ل مدة قصيرة وزير د التربية الوطنية و التعليم العالي ف 2017، قبل ما يتّعفا من لپوسط ب سباب التحقيق ف لاحدات د لحسيمة. حصّاد مهندس متخرّج من لمدرسة د لپوليتيكنيك د باريز ف 1974 و من لمدرسة د الطرق و لقناطر د باريز ف 1976. محمد حصاد عضو ف لحيزب د لحركة شّعبية. الحياة العائلية والشخصية. محمد حصاد معروف بالالتزام بالعمل والابتعاد عن البلبلة الاعلامية. رغم المكانة السياسية المهمة اللي وصل ليها، كيتعامل مع حياته الشخصية بحذر ويحافظ على خصوصية عائلته. تزوج وعندو ابناء، وكيحاول يوازن بين المسؤوليات السياسية والالتزامات الاسرية، وهاد الجانب الشخصي عطاه صورة ايجابية بين المواطنين كمسؤول واعي ومتزن. المسار التعليمي والتكوين. تخرج من مدرسة البوليتكنيك بباريس سنة 1974، ومن بعد مدرسة الطرق والقناطر سنة 1976. هاد التكوين عطاه قاعدة قوية فالهندسة والادارة، وخلا عنده القدرة على فهم التحديات البنيوية واللوجستية للادارة العامة، وطبّق هاد المفاهيم فخدمة الدولة المغربية. الخبرة العلمية ديالو ساعداتو بزاف فتصميم السياسات العمومية، خصوصاً فمجالات التنمية المحلية والادارة الترابية. الاصلاحات الادارية والتنموية. خلال فترة توليه وزارة الداخلية، محمد حصاد حاول يدير مجموعة من الاصلاحات الادارية، خصوصاً تحسين جودة الخدمات العمومية على مستوى المدن والقرى. من بين الاجراءات اللي دارها: التحديات السياسية والاحداث الكبرى. واجه عدة تحديات سياسية مهمة، ابرزها احداث الحسيمة 2017، اللي كانت احتجاجات اجتماعية كبيرة بسبب التهميش الاقتصادي والاجتماعي فجهة الريف. هاد الاحداث اثرت على دوره كوزير التربية الوطنية ووزارة الداخلية، ودفعاتو لتقديم استقالته. المرحلة هادي تعتبر اختبار كبير لمساره السياسي وتبين مدى تعقيد التوازن بين الامن والتنمية. التاثير والارث السياسي. رغم ان بعض المسؤوليات ديالو كانت قصيرة بسبب الظروف السياسية، الا ان محمد حصاد خلى اثر كبير على المشهد السياسي المغربي، خصوصاً فتعزيز سلطة الدولة على المستوى المحلي وتحسين اليات التنسيق بين الوزارات المختلفة. المؤرخون السياسيون كيتذكرونه كاحد الوزراء اللي حاولوا يوازنوا بين الامن والتنمية والاستقرار السياسي.
خوصصة

الخوصصة (و كاتّسما الخصخصة ف لعربية د لمشرق) ف لقتيصاد و السياسات لعمومية هي لعملية اللي كاتدوز فيها الدولة لملكية ديال شي حاجة ديالها، يمكن تكون شركة ولا مؤسسة عمومية د الصناعة ولا التجارة و يمكن تكون حتّا نشاط قتيصادي ولا خدمة عمومية كانت كاتحتاكرها، ل عند القطاع الخاص (لپريڤي). هاد التفويت يمكن يكون كامل ولا غير جزئي. العملية العكسية، لّي كاتكون الدولة هي اللي كاتشري ولا كاتّاخد ب السيف شي نشاط قتيصادي كان عند الخواصّ، كاتّسما التاميم. لخوصصة مفهوم قتيصادي لّي خلق بزّاف د النقاش ف لعالم و ف لقتيصادات ديال لعالم التالت. ف لمغريب، لخوصصة، من اللخر ديال التمانينات د لقرن العشرين ولّات سياسة قتيصادية هيكلية ديال الدولة، و تخصّصو ليها قطاعات وزارية ديالها و مساطر و صنادق ف لميزانية ديال الدولة اللي كاتسير لمداخيل ديالها. اكبر عملية د لخوصصة ف التاريخ د لمغريب كانت ف 2001 فاش باعت الدولة 35 ف لميا د لاسهم ديالها ف اتصالات لمغريب ب 23. 34 مليار درهم. بين 1993و 2008 الدولة لمغريبية دخلات 100 مليار درهم من 107 عملية د لخوصصة ديال شركات و مؤسسات عمومية ب شكل كامل ولا جزئي.
لمدينة لقديمة ديال الجديدة

لمدينة لقديمة د الجديدة ولا لمدينة لبرطقيزية د الجديدة ولا مازاݣان هوما واحد لمجموعة د التحصينات ولقشالي التاريخيين اللي بناوهوم لبرطقيز، ف 1514، ف مازاݣان (الجديدة ديال دابا) باش يكونو مستعمرة محمية على الساحل لاطلسي د لمغريب. لمعمار ديالها كانو على الستيل د لبني العسكري ديال عصر النهضة و الستيل الݣوتيك اللي ميّز لبني ف اوروپا ف ديك لوقت. هاد لقصبة رجّعوها لمغاربة ف 1769 و تزادو فيها بنايات ب طابع مغريبي و حافظات على الطابع الاصلي لبرطقيزي ديالها. مازاݣان دخلات ل الليستا د التراث العالمي د ليونيسكو ف 2004.
لمدينة لقديمة ديال فاس

لمدينة لقديمة د فاس هي اقدم اثر عمراني د لمدينة د فاس. تبنات ف يامات الدولة لادريسية، بين789 و 808 ميلادية. لمدينة عرفات توسع كبير ف لقرن 9 و فيها كينة اقدم جاميعة ف لعالم، لجامعة د لقرويين اللي بناتها فاطمة لفهرية. لمدينة لقديمة د فاس كبرات ب شكل كبير يامات الدولة لمرينية ل درجة بلي راها فاتت مراكش ف لكبر و رجعات هي لعاصمة د لمغريب و من اكبر لمدون ف لعالم، و عمرات ب لمدارس و لفنادق و لقصورة و الجوامع، و كانت من لمدون لّوالا لي كان عندهوم نظام د التوزيع د لما ب فضل السبيلات و الخصّات اللي كانو ف لمدينة. بقات عاصمة د لمغريب من يامات لوطاسيين تال 1912 (من غير لفترة اللي كانت فيها مكناس عاصمة يامات مولاي اسماعيل). لمدينة لقديمة د فاس، اللي لمساحة ديالها 280 هكتار، مسجلة ف الليستا د التراث العالمي د ليونيسكو من 1981.
پيپلوم

الپيپلوم (من لّاتينية "peplum" و كاتعني التوب لّي كانو كايستعملوه الرومان باش يخيطو داك النوع د السلاهم ديالهوم اللي كانو كايسميوه طوݣا toga) هو نوع ديال لافلام د لسينيما اللي كايكونو تاريخيين (ماشي ب الضرورة واقعيين) و اللي لاحدات ديالهوم كاتدور ف التاريخ لقديم (بين -3000 و لقرن 5 ميلادي). هاد النوع د لافلام كايدخلو فيه هادوك اللي القصة ديالهوم، ولا الشكل ديال الديكور و اللبس فيهوم عندو علاقة معا :
لمدينة لقديمة ديال تطوان

لمدينة لقديمة د تطوان هو اقدم تجمع عمراني كاين ف مدينة تطوان و اللي تبنات ضايرة على جبل درسة. لمدينة لقديمة ضاير بيها سور د 5 كلم و عندها سبعة د لبيبان. هاد لبيبان هوما اللي محددين لهندسة د الطرقان و الدروبا ديالها ب شكل كايربط بين البيبان السبعة و البلايص لمفتوحين اللي ف وسط لمدينة بحال الساحات و السواق. لمدينة لقديمة د تطوان فيها فنادق، زاويات و جوامع زيادة على حومات مسميين على حساب الصناعي اللي معروفة بيهوم. تطوان كانت من ديما عندها اهمية كبيرة ف التاريخ د لمغريب لاسلامي حيت كانت محطة ف التحركات بين لمغريب لاسلامي و لاندلس. من بعد ما سالا لوجود لاسلامي ف لاندلس، ولات مركز ديال لاندلسيين اللي لجؤو ل لمغريب و هادشي اللي عطا ل لمدينة روح اندلسية ف لمعمار و لبني ديالها. لمدينة لقديمة د تطوان واخا صغيرة ب لمقارنة مع مدون قدام د لمغريب غير هيا بقات محمية كتر منهوم من التاثيرات لعمرانية د لقرن لعشرين. لمدينة لقديمة د تطوان دخلات ل لّيستا د معاليم التراث العالمي د ليونيسكو ف 1997.
لمدينة لقديمة ديال مراكش

لمدينة لقديمة د مراكش هي اقدم تجمع عمراني كاين ف مراكش و فيها عدد كبير من اهم لمعاليم د لمغريب. لمساحة ديالها 1107 هكتار و دخلات ف الليستا د التراث العالمي د ليونيسكو ف 1985. مراكش بناوها لمورابطين بين 1070 و 1072 و كانت هي لعاصمة ديالهوم ف بين 1056 و 1147 و كانت لعاصمة تا ديال الموحدين، بين 1147 و 1269، و السعديين. مراكش كانت من اهم المراكز الحضرية والسياسية و الثقافية ف لعالم ف لعصور لوسطى و ف لمنطقة د الغرب لاسلامي ب شكل خاص. لمدينة لقديمة د مراكش فيها بزاف ديال لمعاليم لمهمة بحال الجامع د لكتبية، لقصبة، السّوار د لمدينة و لبيبان ديالها، جّرادي د اݣدال، لقبور د السعديين، لقصورة بحال لبديع و بزاف ديال لمداريس بحال لمدرسة د بن يوسف. فيها كاينة الساحة د جامع لفنا اللي داخلة تا هي ف التراث الانساني.
جبل درسة

جبل درسة جبل كاين ف اقليم تطوان محسوب على الجّبال د الرّيف. هو الجبل اللي تبنات ف السفح ديالو لمدينة لقديمة د تطوان. لعلو ديالو 541 ميترو من لمستوى د لبحر. جبل درسة كايتميز ب لمخزون لكبير د لما اللي كايوفرو ل مدينة تطوان، و هادشي اللي كايفسر علاش تختار لموقع ديالو باش تبدا منو النواة اللولة د لمدينة.
لمدينة لقديمة د الصويرة

لمدينة لقديمة د الصويرة هي لبلاصا لقديمة ݣاع ف الصويرة و لي كانت تتسما موݣادور شحال هادي. ف لفترة لقديمة (مملكة موريطانية ؤ قبل) كان سميتها ارامبيس. كاين واحد لعدد كبير ديال لمعاليم د لمغريب فهاد لمدينة لقديمة و هادشي علاش دخلات ف الليستا د التراث العالمي د ليونيسكو ف 2001.
تيزي ن تيشكا

تيزي ن تيشكا (تمازيغت:ⵜⵉⵣⵉ ⵏ ⵜⵉⵛⴽⴰ) هي بلاصة عاليا ب 2300 متر ف الجبال دبال لاطلس لكبير لّي تادوز فيها طّريق لوطنية رقم 9 ما بين وارززات و مراكش. السمية. السمية ديال تيزي ن تيشكا تتعني بتمازيغت الطريق لي تايرعاو فيها ف الجبال.
شامة الزاز

شامة الزاز، لي سميتها لحقيقية شامة الحمّومي، خلاقت ف 1953 ف دوار الروف (جماعة سيدي مخفي) توفات نهار 28 شتنبر 2020 ف تاونات، كانت مغنية مغريبية ديال فن لعيطة لجبلية (اعيوع) و الطقطوقة لجبلية. هي من اهم لاصوات لغنائية النسوية ف هاد النوع د لغنا. حياتها. شامة تعرفات بزاف ب لاعمال ديالها مع قطب الطقطوقة الجبلية محمد لعروسي و بجوج بيهوم ساهمو ف لنتيشار ديال هاد النوع لموسيقي د الشمال د لمغريب ف لبلاد كاملة. شامة واخا تشهرات بقات عايشة ف الجبل و لبادية د تاونات و كان عندها وليد عندو اعاقة جسدية. ف اللخر دحياتها عانات بزاف من مرض لقلب و كان تكلف ب لمداوية ديالها لماليك محمد السادس. توفات ف السبيطار لاقليمي د تاونات نهار 28 شتنبر 2020.
ؤ ولات (كتاب)

ؤ ولات هيّا ؤطوبيوݣرافيا ديال ميشيل اوباما لي كانت سيدة لّولة لفايتة د لميريكان. خرج لكتاب ف نونبر 2018. لكتاب كيهضر على لبدايات ديالها و كيفاش هي سابت صوت ديالها، و تا على لوقت ديالها ف دار لبيضا د لميريكان، لحمة لصحة ديالها، و تّجربة ديالها كا ام. لكتاب كاين دابا ب 24 لوغة و نّسخة لاصلية ديالو فيها 400 صفحة، ؤ تباع كتر من اي كتاب اخور ف لميريكان ف 2018 غير ف 15 يوم. مصادر. لمزاود.
طريقة لعناصر لمنتهية

طريقة لعناصر لمنتهية (ط. ع. م. ) هي طّريقة لي مخدمة ب لاكثرية ف لحل ديال لمسائل د لهندسة ونّماذج د لماط. لمجالات ديال لمسائل غالبا كاتكون علا تّحليل لانشائي ونتيقال لحرارة وجريان لموائع ولجهد ايليكترومانيتيك. طريقة لعناصر لمنتهية هي طريقة عددية خاصة ديال لحل ديال لمعادلات تّفاضلية لجزئية ف فضاء ديال جوج ولا تلاتة د لمتغيرات (بحال مسائل لقيمة لحدّية). باش واحد لمسالة تّحل، ط. ع. م. كاتقسم واحد نّظمة كبيرة ل اجزائ صغيرة وساهلة كايتسماو عناصر منتهية. هاتشي كايدار بواحد تّقطيع خاص ف لابعاد د لفضاء، ولي كاتنفد ب لبني د شبكة ديال لجسم: دّومين لعددي ديال لحل، ولّي فيه عدد منتهي ديال نّقط. صّياغة ديال ط. ع. م. ديال شي مسالة د لقيمة لحدية كاتعطي ف لخر نظمة ديال معادلات جبرية. طّريقة كاتقرّب دّالة لمجهولة ف دّومين. لمعادلات سّاهلة لي كاتموديليزي هاد لعناصر لمنتهية كاتجمّع ف واحد نّظمة كبر منها ولي كاتموديليزي لمسالة كاملة. من بعد ل ط. ع. م. كاتخدم طرق من حساب لمتغيرات باش تقرّب شي حل من خيلال تقليل دالة لخطا لي مرتابطة مع طّريقة.
كريسطوف كولومبوس

كريسطوف كولومبوس (باللاتينية: Christophorus Columbus - بالطاليانية: Cristoforo Colombo - بالصبليونية: Cristóbal Colón) (31 اكتوبر 1451 - 20 ماي 1506) كان رحّالة و مستكشف طالياني، كيتعتابر هو اول اوروپي دار سفرة وصلات للكاريبي، و امريكا لوسطانية، و امريكا لجنوبية. كاين ناس اللي كيعتابرو كولومبوس هو اللي كتاشف لقارة ديال امريكا، واخا كانو ساكنين فيها ناس قبل، و واخا كانو لفايكينݣ وصلو ليها قبل منو بقرون. اول مرّة وصلات شي سفرة كان فيها كولومبوس للقارة ديال امريكا كانت نهار 12 اكتوبر 1492، و اللي وصل فيها للجزر د لكاريبي. من موراها دار 3 د السفرات اخرين من اوروپا لامريكا من لمحيط لاطلسي. هاد السفرات وصلو للكاريبي، امريكا لوسطانية، و امريكا لجنوبية، و خلّصات عليها لعائلة لملكية ديال صبانيا. لبلاد ديال كولومبيا خدات سميّتها من كولومبوس، و لميريكان عندهم نهار ديال لعطلة سميتو نهار كولومبوس (نهار التاني ف كل شهر اكتوبر). حياتو. تزاد كريسطوف كولومبوس ف مدينة د جينوفا ف الطاليان نهار 31 اكتوبر 1451.
تلڤزيون لمركزي د شينوا

تلڤزيون لمركزي د شينوا (ب شينوية 中国中央电视台) ؤلا سي سي تي ڤي (CCTV) هي الشبكة الرسمية ديال الشينوا د لاذاعة و التلفازة. هي عندا علاين 50 قنوات و كتبت لكتر من مليار د مشاهدين ف 6 لوغات. تاريخ. ف عام 1954، الرايس د الشينوا ماو تسي طونݣ كان باغي الدولة باش تطلق قناة د تلفازة ديالها. و بدا لبت ديالها ف 1 ماي 1958، ب سمية د "بَيجينݣ تلڤيزيون" ("Beijing Television"). و طلقات قناة تانية ف عام 1963، و قناة تالتة ف عام 1969. ف عام 1973، بدا لبت ديالها ب اللوان. ف بدية د 1978، بداو لبرامج رئيسية ديال لخبار، و من بعد ف هاد لعام ولّات السمية ديالها CCTV (تلڤزيون لمركزي د شينوا). ف لبدية، لقسم د دعاية د لجنة لمركزية د لحزب لشيوعي دار رقابة ديريكت ف لبرامج. ف التسعينات لحزب الشيوعي دار ريݣلات جديدة، ولكن لبرامج و لقنوات ديال الشبكة باقي تال دابا متقدرش تقول نتقادات علا لحوكومة. و فتح لمقر ديالها لجديد ف شتنبر 2008. طلقات قناة ديالها ب لعربية لفصيحة ف يوليوز 2009.
محمد الطود

محمد الطود (تولد ف 1928 ف لقصر لكبير - مات ف 7 نونبر 2007 ف سلا) كان موسيقار و منشد مغريبي ديال لموسيقا لاندلسية، اللي كاتسمًا تا لموسيقا د لالة. محمد الطود كان من الناس اللّي وتّقو وطوّرو هاد لموسيقا ف لقرن 20، مع فنانا اخرين بحال مولاي احمد لوكيلي و عبد الكريم الرايس و محمد العربي التمسماني. حياتو. تولد محمد بن عبد السلام الطود عام 1928 ف لقصر لكبير، ف عائلة محافظة. كان بّاه حافض لقران و علّمو التجويد من صغرو. ف 1951 دخل مع لاذاعة ديال الرباط و كان تيجوّد فيها لقران كل نهار ربع ساعة، حتا تلاقا مع محمد مبيركو، اللي كان لمدير د لجوق لاندلسي د لاذاعة، و دخّلو معاه منشد للجوق. بقا الطود مع لجوق، و ف 1989، ملّي مات لاستاد ديالو مولاي احمد لوكيلي، ولاّ هو الرئيس د لجوق. من ماي 1989 ل فبراير 1992 شارك محمد الطود ف لمشروع د "انطلوجية الالة"، اللي دارتو وزارة التقافة مع دار ثقافات العالم ف باريز، و شاركات فيه 5 د لمجموعات د لاندلسي وطنية، باش يوتّقو ݣاع النوبات اللي كانت باقا محفوظة ديال لالة. كان محمد الطود مجوّج مع لفنانة لعالية مجاهد، و عتازل لموسيقى ف 1998. نهار 7 نونبر 2007 مات ف سلا، لمدينة اللي كان تيسكن فيها، و تدفن ف لمقبرة د باب معلقة ف نفس لمدينة.
أوديت نارايان

اوديت نارايان (خلاق ف بهاراداه - النيپال ف 1 دجنبر 1955) مغني هيندي متخصّص ف تقنية لپلايباك ف لافلام لهيندية. ربح 5 د لمرات لجائزة د Filmfare Awards لهيندية على لاعمال لغنائية ديالو ف لالافم د بوليود. اوديت نارايان هو لمن بين اكتر لمغنيين اللي كايخدمو ف لپلايباك د لاغاني د لافلام د شاروخان. حياتو. اوديت خلاق ف النيپال، بلاد لواليد ديالو. لواليدة ديالو هندية اصلها من بيهار، اللي هي ولاية ف الشمال لغربي د لهيند. ف 1987 دبّر على منحة باش يمشي يقرا لموسيقا لهندية ف بومباي و دوز 6 سنين د لقراية لجامعية على لموسيقا. لكاريير ديالو ف بوليود بدات ف 1980 فاش عيطليه لمنتج راجيش روجان باش يخدم ف فيلم "Unees Bees. " غادي يبقا خدام ف افلام بوليود بلا ما يحقق شي شهرة كبيرة. التحول لكبير غادي يطرا ف 1988 فاش غادي يغني ف فيلم "Qayamat Se Qayamat Tak" و غادي يدي بيه جائزة د Filmfare Awards، اللي هي بحال لاوسكار ف لهيند. هاداك لفيلم غادي يكون هو لبدية لفنية ديال سميات خرين بحال لممتلة جوهي شاولا و لممتل امير خان و زيد عليهوم لمغنية الكا ياݣنيك، اللي غادي تخدم من بعد بزّاف مع اوديت نارايان ف اعمال ياخرا و ب الدات اللي كايكون فيها شاروخان.
موحى أو الحسين أشيبان

موحى او الحسين اشيبان فنان و مايسترو ديال احيدوس. حياتو. تولد موحى فجوايه ازرو ف المغريب. كان تايرعا الغنم ف صغرو قبل ما يدخل للعسكر مع الجيش ديال فرنسا ف الحرب العالمية التانية ضد المانيا. ملي رجع للمغرب بدا تايغني وتايدير احيدوس المعروف ف الجبال ديال الاطلس ف المغريب. من عام 1950 و هو خدام ف احيدوس حتى سماه الرئيس ديال ميريكان رونالد ريݣان ب سميت المايسترو اللي تعرف بها حتا مات عام 2016.
تبروري

التبروري (لبَرَدُ ب لعربية) هو واحد النوع ديال الشتا لي تاطيح فيها شي حبات صغيرة ديال لما لمجمد. تايطيح بزاف ملي تاتكون شي عاصفة و تايضر بزاف لفلاحة.
كارل ماركس

كارل هاينريش ماركس (ب لالمانية: Karl Heinrich Marx) (تولد نهار 5 ماي 1818 ف ترير ف المانيا - مات ف 14 مارس 1883 ف لندن ف نݣليز) كان فيلسوف و قتصادي و عالم جتيماعي و مؤرخ و صحافي و شتيراكي توري الماني. لافكار ديال ماركس اتّرات على لعالم كامل و طوّرات لعلم ديال لاجتماع و لمفهوم ديال لاشتراكية. تيتعتابر كارل ماركس من اشهر لقتصاديين لي دازو ف تاريخ لعالم، و ولاّت لافكار ديالو كاتسمّا "لماركسية" ولاّ "لفكر لماركسي". اهم لافكار ديال ماركس كانت كادّور على التورة ديال لعمّال و الطبقات لمهلوكة و لمحݣورة، على لبورجاوزية لي كاتستاغل فيهم. خدم بزاف مع فيلسوف الماني وحداخور كان صاحبو، هو فريدريش اينݣيلز. كتب كارل ماركس بزاف د لكتوبا معروفة بحال "لبيان د لحيزب الشيوعي" (1848) و "رّاسمال" (1867).
لبيسلاما

لبيسلاما (Bislama) ؤلا لوغة بيسلاما هي لوغة كريول، ؤ وحدة من لّوغات الرسمية ديال ڤانواتو. هي لّوغة لّولة ديال لڤانواتيين ف لمدينات د پور ڤيلا و لوݣانڤيل، ؤ لّوغة تّانية ديال بزاف ديال لمواطنين د لجزر. لكلمات د نّشيد لوطني ديال ڤانواتو، "يُومِي، يُومِي، يُومِي" ("Yumi Yumi Yumi")، مكتوبين ب لبيسلاما. كتر من 95% د كلمات ديال لبيسلاما جاو من نّݣليزية، و كاين تا كلمات من لفرانساوية و من بزاف د لّوغات لخرين ديال ڤانواتو. تّاتير ديال هاد لّوغات صغير ف لڤوكابيولير، ولكن هو كبير بزاف ف لمورفوسانطاكس. لبيسلاما نقدرو نوصفوها فحل لوغة ب ڤوكابيولير نݣليزية و ݣرامير و فونولوجيا اوقيانوسية. تاريخ. ف سنوات د 1870 و 1880، بزاف د نّاس من لجزر لمحيط لمهدّن كانو مضطرين يخدمو ف لمزارع ف كوينزلاند ف ؤسطراليا، و تا ف فيدجي. حيتش هم كان كيهضرو ب بزاف د لوغات، بداو كيعادلو وحد لوغة پيدجين، اللي كتكومبيني لڤوكابيولير د نݣليزية ب لݣرامير من لّوغات ديالهم. هادي هي كيفاش صبحت مشي غير لبيسلاما، ولكن تا لّوغات د توك پيسين ف پاپوا غينيا الجديدة و لپيجين ديال جزر صالومون. هذ لكريول بديت كتجي ل لارشيپيل ديال ڤانواتو ملّي نّاس لّي كان كيخدمو ف لمزارع رجعو ل لجزر ديالهم. الديكسيونير لّول ديال لبيسلاما خرج ف 1995. سّمية. سّمية د لبيسلاما جات من لكلمة "بيتش-لا-مار" ("Beach-la-Mar")، من لكلمة لفرانساوية د لخيارة د لبحر، "بيش دي مير" ("biche de mer" ؤلا "bêche de mer")، اللي جات بحدو من لكلمة لبرتغالية "بيشو دو مار" ("bicho do mar"). سّمية د لّوغة ب لفرانساوية هو ل"بيشيللامار" ("Bichelamar").
جوزيف سطالين

جوزيف ڤيساريونوڤيتش سطالين (ب لجورجية: იოსებ ბესარიონის ძე სტალინი - ب الروسية: Иосиф Виссарионович Сталин)، و اللي كانت سميتو لاصلية يوسيب باساريونيس دزي يوغاشڤيلي (تولد نهار 18 دجنبر 1878 ف ݣوري، لامبراطورية الروسية - مات نهار 5 مارس 1953 ف موسكو ف لاتحاد السوڤياتي) كان توري جورجي و سياسي سوڤياتي، و كان هو الشاف ديال لاتحاد السوڤياتي من اللول د لعشرينيات تا مات ف 1953. سطالين كان هو لامين لعام د اللجنة لمركزية د لحزب الشيوعي السوڤياتي من 1922 ل 1952، و الرئيس ديال الدولة من 1941 ل 1953. سطالين كان تيتعتابر ديكتاتور و واحد من الناس اللي اتّرو بزاف على لعالم ف لقرن لعشرين. بزاف د الناس عتابرو لوقت اللي حكم فيه وقت ديال لقمع لجماعي و التطهير لعرقي و الترحيل الجماعي و لقتيل ديال لملاين د الناس، ولكن اللي كيدافعو عليه كيقولو باللي كان بطل و هو اللي ردّ لاتحاد السوڤياتي واعر و عندو الجهد اللي كان عندو. سطالين كان كيتبّع لافكار لماركسية اللينينية (اللي هوما لمجموع د لافكار ديال ماركس و لينين)، و لكن دار سياسات ديالو بوحدّو، اللي تعرفو من بعد ب السطالينية.
قصة قصيرة

لقصة لقصيرة هو نوع د لادب اللي كايكون فيه النص قصير بزاف (ب لمقارنة مع الرواية) و اللي كاتّميز ب التركيز لكبير د لحبكة ديالها و ب الطريقة اللي كاتسالي بيها اللي ف لغالب كاتكون مفاجئة ل لقارئ. هاد النوع لادبي لاصول ديالو عربية و فارسية و وصل ل اوروپا ف لعصور لوسطانية (لقرن 12) و تطور تا ولّا نوع ادبي بوحدو. لقصص لقصيرة ف لغالب كاتّنشر مجموعة ف كتوبا كايتسماو "مجموعات قصصية" و يمكن يتنشرو كل قصة بوحدها ف لمجلات لادبية. اول لكتّاب د لقصة لقصيرة ب لعربية كانو المنفلوطي و محمود تيمور. من اهم لكتّاب د لقصة لقصيرة ف لمغريب: محمد زفزاف، دريس لخوري و محمد شكري.
مصطفى لطفي المنفلوطي

مصطفى لطفي المنفلوطي (خلاق ف 30 دجنبر 1876 ف منفلوط - مصر، توفا ف 25 يوليوز 1924 ف لقاهيرة - مصر) كاتب و اديب مصري ف الريواية و الشعر و الترجمة. كان من لادباء لعرب اللوالا اللي بناو الرواية لعربية لمعاصرة و كايتميز لاسلوب لادبي ب بلاغة كبيرة ف اللوغة لعربية و شاعرية كبيرة. لكتوبة ديالو "النظرات" و "العبرات" كايتعتابرو من اجمل ما تّكتب ب لعربية ف لفترة لعصرية و كايتعتابرو مرجع د لبلاغة لعربية د لقرن لعشرين. المنفلوطي كان من التلاميذ ديال الشيخ محمد عبده ف لازهر. لاعمال د لمنفلوطي كانت مبنية على اقتباسات ولا ترجمات ديال اعمال ادبية فرانساوية من لادب لفرانساوي الرومنسي ولا لكلاسيكي د لقرون 18 و 19، و اللي كان كايعاودها ب لاسلوب اللغوي ديالو (بحال روايات ماجدولين، پول و فيرجيني، في سبيل التاج، المنفلوطي كان لانتاج ديالو لادبي غزير بزاف و نشر بزاف د لكتوبة و لقصص لقصيرة ف لمجلات ولجرائد لادبية. لمنفلوطي خلا كتوبة خرين مهمين ف النوع د لمقالة بحال النظرات و كتاب التراحم و محاضرات المنفلوطي و اللي دوا فيهوم على التاريخ د لادب لعربي و لاخلاق و حتا الشوفة ديالو ل لحياة بحال ف كتاب "النظرات" اللي كانت فيه مجموعة د لمقالات لمرتبطة ب السياسة، لفلسفة و لاسلاميات.
مطار طانطان الداخلي

مطار طانطان الداخيلي اولا مطار طانطان الشاطي لبيض (IATA:TTA، ICAO:GMAT) هو مطار كاين فمدينة طان طان لمغريبية وكايسيرڤي جهة ݣلميم واد نون. كيبعد لمطار على الصونطرڤيل ديال طان طان بـ8 كيلوميتر، وقريب من لملاݣية ديال الطريق لوطنية 1 والطريق لوطنية 14. كيتعتابر مطار مغريبي داخيلي، ومنو كايمشيو بزاف ديال الرحلات فالداخل اللي ايما مدنية اولا ديال لعسكر، وكايخدم بزاف فوقيتة لموسم ديال طانطان. التجهيزات. لمطار فيه واحد لمحطة جوية فيها 1. 300m² وواحد لپاركينݣ كايهز 3 ديال الطيارات متوسطين. فعام 2018 تزاد الطول ديال لمودرّاج حتى وصل 2800 ميترو عوض 2000 اللي كانت فيه قبل التحديت. لاحصائيات. لحركة ديال لمسافرين:
مطار ݣلميم الداخلي

مطار ݣلميم الداخلي (IATA:GLN، ICAO:GMAG) هو مطار كاين فمدينة ݣلميم لمغريبية وكايسيرڤي جهة ݣلميم واد نون. كيبعد لمطار على الصونطرڤيل ديال ݣلميم بـ4. 2 كيلوميتر، وقريب من الطريق لوطنية رقم 1 والطريق لوطنية رقم 21. كيتعتابر هاد لمطار فلمغريب مطار داخلي، ومنو كايمشيو بزاف ديال الرحلات فالداخل مدنيا وحتى على مستوى لعسكرن وكايقدر يهز 700. 000 مسافر. التجهيزات. فـ2018 سالات لاشغال اللي عاودات قادّات لمطار ديال ݣلميم بتمن وصل ل273. 5 مليون درهم عطاها لمكتب لوطني للمطارات كاملة. من مورا هادشي ولاّ لمطار كايهز 700. 000 مسافر فلعام. لمحطة لجوية ديال لمطار وصلات لـ 7. 000m² فلميساحة، مع واحد 2. 000m² خرة اللي فوق منها تبناو شي وحدات تقنية ومصلحة ضد لعوافي وادارات. وتبنات حتى ݣنطرة فوݣ واد لعشار وپاركينݣ فيه 290 بلاصة ديال الطوموبيلات. لاحصائيات. لحركة دلمسافرين فيمطار ݣلميم، حسب ليحصائيات ديال لمكتب لوطني للمطارات:
ليتيوم

ليتيوم (ب نݣليزية Lithium) هوّا عنصر كيماوي اساسي، رّمز ديالو هوّا Li ؤ نّمرة دّرية ديالو 3 ف طّابلو دّوري، هاد لعنصر مرتب ف سّطر (دّورة) 2 ؤ لعمود (لمجموعة) 1. هاد لعنصر داخل ف لݣروپ ديال لفلزّات لقاعدية. ف ضّروف لمعيارية د ضّغط ؤ لحرارة، هاد لعنصر كايكون ف حالة قاسحة. هاد لعنصر معروف من 1817.
بيريليوم

لبيريليوم (ب نّݣليزية :Beryllium) هوّا عنصر كيماوي اساسي، الرمز ديالو هوّا Be ؤ نّمرة دّرية ديالو 4 ف طّابلو دّوري، هاد لعنصر مرتب ف السطر (الدورة) 2و لعمود (لمجموعة) 2. هاد لعنصر داخل ف لݣروپ ديال لفيليزات لقاعدية تّرابية. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1798.
بور

لبور (ب نّݣليزية :Boron) هوّا عنصر كيماوي اساسي، الرمز ديالو هوّا B ؤ نّمرة دّرية ديالو 5 ف طّابلو دّوري، هاد لعنصر مرتب ف السطر (الدورة) 2و لعمود (لمجموعة) 13. هاد لعنصر داخل ف لݣروپ ديال شبايه الفلزّات. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1808.
كاربون

لكاربون (ب نّݣليزية :Carbon) هوّا عنصر كيماوي اساسي، الرمز ديالو هوّا C ؤ نّمرة دّرية ديالو 6 ف طّابلو دّوري، هاد لعنصر مرتب ف السطر (الدورة) 2و لعمود (لمجموعة) 14. هاد لعنصر داخل ف لݣروپ ديال اللي ماشي فلزّات. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من قبل التاريخ.
أزوط

لازوط (ب نّݣليزية :Nitrogen) هوّا عنصر كيماوي اساسي، الرمز ديالو هوّا N ؤ نّمرة دّرية ديالو 7 ف طّابلو دّوري، هاد لعنصر مرتب ف السطر (الدورة) 2و لعمود (لمجموعة) 15. هاد لعنصر داخل ف لݣروپ ديال اللي ماشي فلزّات. ف الظروف لمعيارية د الضغط ؤ الحرارة، هاد لعنصر كايكون ف لحالة د غاز. هاد لعنصر معروف من 1772.
ؤكسيجين

لاوكسيجين (ب نّݣليزية :Oxygen) هوّا عنصر كيماوي اساسي، الرمز ديالو هوّا O ؤ نّمرة دّرية ديالو 8 ف طّابلو دّوري، هاد لعنصر مرتب ف السطر (الدورة) 2 و لعمود (لمجموعة) 16. هاد لعنصر داخل ف لݣروپ ديال اللي ماشي فلزّات. ف الظروف لمعيارية د الضغط ؤ الحرارة، هاد لعنصر كايكون ف لحالة د غاز. هاد لعنصر معروف من 1774.
فليور

لفليور (ب نّݣليزية :Fluorine) هوّا عنصر كيماوي اساسي، الرمز ديالو هوّا F ؤ نّمرة دّرية ديالو 9 ف طّابلو دّوري، هاد لعنصر مرتب ف السطر (الدورة) 2و لعمود (لمجموعة) 17. هاد لعنصر داخل ف لݣروپ ديال لهالوجينات. ف الظروف لعادية د الضغط ؤ الحرارة، هاد لعنصر كايكون ف لحالة د غاز. هاد لعنصر معروف من 1886.
نيون

النيون (ب نّݣليزية :Neon) هوّا عنصر كيماوي اساسي، الرمز ديالو هوّا Ne ؤ نّمرة دّرية ديالو 10 ف طّابلو دّوري، هاد لعنصر مرتب ف السطر (الدورة) 2و لعمود (لمجموعة) 18. هاد لعنصر داخل ف لݣروپ ديال لغازات النبيلة. ف الظروف لمعيارية د الضغط ؤ الحرارة، هاد لعنصر كايكون ف لحالة د غاز. هاد لعنصر معروف من 1898.
صوديوم

الصوديوم (ب نّݣليزية :Sodium) هوّا عنصر كيماوي اساسي، الرمز ديالو هوّا Na ؤ نّمرة دّرية ديالو 11 ف طّابلو دّوري، هاد لعنصر مرتب ف السطر (الدورة) 3و لعمود (لمجموعة) 1. هاد لعنصر داخل ف لݣروپ ديال لفلزّات لقلوية. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1807.
ماݣنيزيوم

لماݣنيزيوم (ب نّݣليزية :Magnesium) هوّا عنصر كيماوي اساسي، الرمز ديالو هوّا Mg ؤ نّمرة دّرية ديالو 12 ف طّابلو دّوري، هاد لعنصر مرتب ف السطر (الدورة) 3و لعمود (لمجموعة) 2. هاد لعنصر داخل ف لݣروپ ديال لفلزّات لقلوية الترابية. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1755.
ألومينيوم

الومينيوم ؤلا اليمينيون ؤلا الومينيو ؤلا امينيو (ب نّݣليزية :Aluminum) هوّا عنصر كيماوي اساسي، الرمز ديالو هوّا Al ؤ نّمرة دّرية ديالو 13 ف طّابلو دّوري، هاد لعنصر مرتب ف السطر (الدورة) 3و لعمود (لمجموعة) 13. هاد لعنصر داخل ف لݣروپ ديال الفلزّات. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1827.
سيليسيوم

السيليسوم (ب نّݣليزية :Silicon) هوّا عنصر كيماوي اساسي، الرمز ديالو هوّا Si ؤ نّمرة دّرية ديالو 14 ف طّابلو دّوري، هاد لعنصر مرتب ف السطر (الدورة) 3و لعمود (لمجموعة) 14. هاد لعنصر داخل ف لݣروپ ديال شبايه الفلزّات. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1824. السيليسيوم كاتعتامد عليه لبشرية فبزاف تالصناعات بحال ليلكترونيك، طاقة. .الخ و كايتعتابر كواحد من لكتيشافات لمهمة فتاريخ لبشرية بسبب تقدم تيكنولوجي لي وصلنا ليه بسبب هاد لعنصر. فكاليفورنيا فلميركان كاينة اشهر بلاصة فين مجموعين مقرات تشركات لكبيرا بحال فايسبوك، كووكل و مايكروسوفت… هاد لبلاصة تسمات واد سيليكون ولا واد سيليسيوم () كعرفان لعنصر لمهم فهاد لعصر.
فوسفور

لفوسفور (ب نّݣليزية :Phosphorus) هوّا عنصر كيماوي اساسي، الرمز ديالو هوّا P ؤ نّمرة دّرية ديالو 15 ف طّابلو دّوري، هاد لعنصر مرتب ف السطر (الدورة) 3و لعمود (لمجموعة) 15. هاد لعنصر داخل ف لݣروپ ديال اللي ماشي فلزّات. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1669.